

**KONKURRANSEGRUNNLAG
Utbygging av mobildekning i Trøndelag**

Konkurranse om tilskudd til utbygging av mobildekning under GBER 52A

Innhold

[1 GENERELL BESKRIVELSE 4](#_Toc172214214)

[1.1 Oppdragsgiver – Trøndelag Fylkeskommune 4](#_Toc172214215)

[1.2 Beskrivelse av prosjektet 4](#_Toc172214216)

[1.2.1 Hovedmålsetning: 4](#_Toc172214217)

[1.2.2 Omfang og avgrensning 5](#_Toc172214218)

[1.2.3 Fast trådløst bredbånd (FTB) 5](#_Toc172214219)

[1.2.4 Opplysninger om området 5](#_Toc172214220)

[1.2.5 Avtaleperiode 6](#_Toc172214221)

[1.2.6 Ferdigstillelse 6](#_Toc172214222)

[1.3 Viktige datoer 6](#_Toc172214223)

[2 REGLER FOR GJENNOMFØRING AV KONKURRANSEN OG KRAV TIL TILBUD 7](#_Toc172214224)

[2.1 Konkurranseprosedyre 7](#_Toc172214225)

[2.2 Taushetsplikt 7](#_Toc172214226)

[2.3 Vedståelsesfrist 7](#_Toc172214227)

[2.4 Oppdatering av konkurransegrunnlaget 7](#_Toc172214228)

[2.5 Tilleggsopplysninger 7](#_Toc172214229)

[2.6 Oppfordring til interessenter 8](#_Toc172214230)

[Offentlighet 8](#_Toc172214231)

[Habilitet 8](#_Toc172214232)

[Avvik 8](#_Toc172214233)

[Vederlag 9](#_Toc172214234)

[Avlysning av konkurransen og totalforkastelse 9](#_Toc172214235)

[3 DET EUROPEISKE EGENERKLÆRINGSSKJEMAET (ESPD) 9](#_Toc172214236)

[Generelt om ESPD 9](#_Toc172214237)

[Nasjonale avvisningsgrunner 9](#_Toc172214238)

[4 KRAV TIL LEVERANDØRENE 10](#_Toc172214239)

[4.1 Kvalifikasjonskrav 10](#_Toc172214240)

[4.2 Skatteattest 10](#_Toc172214241)

[4.3 Klima- og miljøkrav 10](#_Toc172214242)

[5 TILDELINGSKRITERIER 11](#_Toc172214243)

[*5.1 Evalueringsmetode* 5.1.1 Tilskuddssum (40%) Tilskuddssum oppgis i vedlegg B – Prisskjema og kartutsnitt. Evaluering av tilskuddssum skjer ved at laveste krav om offentlig tilskudd gis høyest score. 11](#_Toc172214244)

[5.1.2 Dekningsgrad 4G og 5G (30%) 11](#_Toc172214245)

[5.1.3 Datahastighet (10%) 11](#_Toc172214246)

[5.1.4 Løsning: Skjønnsmessig vurdering (20%) 11](#_Toc172214247)

[*5.2 Klima- og miljøhensyn i konkurransen* 12](#_Toc172214248)

[6 INNLEVERING AV TILBUD OG TILBUDSUTFORMING 12](#_Toc172214249)

[6.1 Innleveringsfrist 12](#_Toc172214250)

[6.2 Innlevering av tilbud 12](#_Toc172214251)

[6.3 Utarbeidelse og levering av tilbud 12](#_Toc172214252)

[6.3.1 Bekreftelse 12](#_Toc172214253)

[6.3.2 Kommunikasjon 13](#_Toc172214254)

[6.3.3 Innhold og organisering av tilbudet 13](#_Toc172214255)

[6.3.4 Tilbudets utforming 13](#_Toc172214256)

[7 VEDLEGG 13](#_Toc172214257)

# GENERELL BESKRIVELSE

## 1.1 Oppdragsgiver – Trøndelag Fylkeskommune

TRFK har ca. 4500 ansatte. Arbeidsområdene til fylkeskommunen er opplæring, tannhelse, regional utvikling, kultur, næringsutvikling og samferdsel. Fylkeskommunen er politisk styrt gjennom fylkestinget og de utvalg dette oppnevner.

Mer informasjon om fylkeskommunen kan du finne på hjemmesidene: [www.trondelagfylke.no](http://www.trondelagfylke.no)

Oppdragsgivers kontaktperson er:

|  |  |
| --- | --- |
| Kontaktperson | Petter By |
| Mercell lenke | LENKE |

I konkurransen vil all kommunikasjon skje via kommunikasjonsmodulen i Mercell. Dette er nærmere beskrevet i **pkt. 6.**

Spørsmål skal heller ikke rettes direkte til de involverte kommunene, men gå via oppdragsgivers kontaktperson.

## 1.2 Beskrivelse av prosjektet

Dette er en utlysing iht. prosjekt Utbygging av mobildekning TRFK, se mer informasjon om prosjektet i punktene som følger.

Trøndelag fylke har generelt sett en god dekningsgrad på mobil. Vi ønsker derimot at alle skal ha mobildekning i Trøndelag, både hvor de bor og ferdes.

Trøndelag fylkeskommune (TRFK) har et regionalt ansvar ift. å være en pådriver, koordinator og finansiell partner i arbeidet med å bygge ut bredbånd- og mobildekning. Ansvaret er tillagt Samferdselsavdelingen. Det politiske ansvaret er tillagt Hovedutvalg for samferdsel.

Prosjektene finansieres av kommunale og regionale tilskudd etter en konkurranse med evaluering og tildeling.

### 1.2.1 Hovedmålsetning:

1. Bidra til økt mobildekning i Trøndelag hvor folk bor og ferdes.
2. Legge til rette for digitalisering gjennom økt tilgang mobilt nett.
3. Bidra til økt regionalt og interkommunalt samarbeid via mobiltjenester.
4. Bidra til økt beredskap og sikkerhet i Trøndelag.

### 1.2.2 Omfang og avgrensning

Hensikten med mobilprosjektene i Trøndelag er å sørge for at det blir etablert et fremtidsrettet mobiltilbud i de områdene det gis tilskudd til. Det utarbeides informasjonsgrunnlag og egne kart for ønsket dekningsområde i hvert enkelt prosjekt. Minimum driftstid skal være 10 år fra ferdigstillelse. Det kreves at mast og hytte dimensjoneres slik at det skal kunne plasseres inn 3 leverandører i infrastrukturen uten ytterligere endringer. Alle 3 leverandører må ha tilstrekkelig høyde i mast for å oppnå god dekningsutbredelse uten lokale hindringer (trær, vegetasjon o.l.). Mast og hytte må bygges med tanke på plass til 3 operatører med vektlegging på blant annet vindlast, vekt og frisikt.

Fra GBER-forordningen: «Bredest mulig grossisttilgang» inkluderer – med utgangspunkt i nåværende teknologiutviklingsnivå. Leverandøren må bekrefte at de gir grossisttilgang. Grossisttilgang skal gis på rimelige og ikke-diskriminerende vilkår i minst 10 år. Se GBER Art. 52a, paragraf 8 og 9 for detaljert informasjon.

Avvik på leveransen, ref. punkt 1.2.7 vil kunne føre til krav om tilbakebetaling av offentlig støttebeløp på gitt prosjekt i en periode på inntil 10 år.

Det må ikke eksistere realistiske planer om kommersiell utbygging innen de nærmeste tre år. Trøndelag fylke har forhåndsmeldt tilskuddsordningen til ESA, under regelverk gitt i «Det alminnelige gruppeunntaket» (GBER), under GBER Art. 52a: Aid for 4G and 5G mobile networks. Leverandøren må til enhver tid følge kravene satt under GBER Art. 52a «Aid for 4G and 5G mobile networks». Dersom konkurransegrunnlaget avviker fra GBER Art. 52a, er det GBER Art. 52a som har forrang og er førende.

### Fast trådløst bredbånd (FTB)

Fast trådløst bredbånd (FTB) kan tilbys til potensielle kunder i området, dersom kravene i GBER Art. 52a, paragraf 11 oppfylles.

Disse kumulative kravene er henholdsvis:

* At det ikke allerede eksisterer et bredbåndstilbud som leverer minimum 100 Mbps nedlastingshastighet når det er mest trafikk på nettet.
* Det trådløse bredbåndstilbudet må minst triple nedlastingshastigheten sammenlignet med det eksisterende bredbåndstilbudet.
* Det må ikke være planlagt et fast bredbåndstilbud innen tre år til disse kundene.

### 1.2.4 Opplysninger om området

Se informasjon om området i kartunderlag, kravspesifikasjon og prisskjema.

### 1.2.5 Avtaleperiode

Tilbyder eier den utbygde infrastrukturen mot at tilbyder må vedstå seg drifts- og vedlikeholdsansvar. Grossisttilgang skal tilbys på rimelige og ikke-diskriminerende vilkår i minst 10 år. Se GBER Art. 52a, paragraf 8 og 9 for detaljert informasjon.

### 1.2.6 Ferdigstillelse

Ferdigstillelse skal skje innen 18 måneder etter byggetillatelse er gitt. Eventuelle forsinkelser må grunngis skriftlig til oppdragsgiver.

Innen 2 mnd. etter ferdigstillelse av mobilstasjonen skal oppdragsgiver få oversendt sluttrapport som viser resultatet av utbyggingen med tanke på dekningsgrad, økonomisk oversikt/prosjektregnskap, etc. Se vedlegg F – Sluttrapport.

Utbyggingen regnes som ferdigstilt ved ferdigbygd hytte og mast, strømsatt og med ferdiglevert samband. Stasjonen må være idriftsatt. 4G- og evt. 5G-dekning skal dokumenteres med teoretiske før- og etter-kart for begge systemer, med dekningsterskler. Oppdragsgiver skal informeres skriftlig når stasjonen er idriftsatt.

Oppdragsgiver oversendes grunnleggende opplysninger om stasjonen, mastehøyde, hyttestørrelse og koordinater.

Operatøren må melde inn stasjonen til nasjonalt register over luftfartshindre (NRL) umiddelbart etter ferdigstillelse.

Operatøren må bekrefte skriftlig at infrastrukturen er bygget for innplassering av minimum 3 operatører fra første dag uten behov for ytterligere ombygginger av stasjonen. Avvik fra dette vil kunne føre til krav om tilbakebetaling av offentlig støttebeløp på gitt prosjekt i en periode på inntil 10 år.

## 1.3 Viktige datoer

Oppdragsgiver har lagt opp til følgende tidsrammer for prosessen:

|  |  |
| --- | --- |
| Aktivitet | Tidspunkt |
| *Kunngjøring av konkurransen* | DATO |
| *Spørsmålsfrist* | 7-10 dager før frist, kl. 12 |
| Frist for å levere tilbud | DATO kl. 12 |
| Evaluering | Uke ETTER FRIST |
| Meddelelse om valg av leverandør | Uke ETTER EVALUERING |
| Karensperiode | Uke 2 UKER ETTER VALG |
| Kontraktsinngåelse | Fortløpende |
| Vedståelsesfrist | 4 måneder fra tilbudsfristen |

Det gjøres oppmerksom på at tidspunktene etter åpning av tilbudene er foreløpige. En eventuell forlengelse av vedståelsesfrist kan kun skje med søkers samtykke.

#  REGLER FOR GJENNOMFØRING AV KONKURRANSEN OG KRAV TIL TILBUD

## 2.1 Konkurranseprosedyre

Konkurransen gjennomføres i henhold til lov om offentlige anskaffelser av 17. juni 2016 (LOA) og forskrift om offentlige anskaffelser (FOA) FOR 2016-08-12-974. del I og del II. Kontraktstildeling vil bli foretatt etter prosedyren åpen tilbudskonkurranse, jfr. FOA § 8-3.

TRFK planlegger å tildele kontrakt uten å ha dialog med leverandørene utover å foreta eventuelle avklaringer/korrigeringer.

Dialog gjennom forhandlinger kan likevel bli gjennomført dersom TRFK, etter at tilbudene er mottatt, vurderer det som hensiktsmessig. Utvelgelsen vil i så fall bli gjort etter en vurdering av tildelingskriteriene. Det presiseres at ingen leverandører kan forvente dialog om sitt tilbud og derfor må levere sitt beste tilbud.

## 2.2 Taushetsplikt

TRFK og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. FOA § 7-4, jf. forvaltningsloven § 13.

## 2.3 Vedståelsesfrist

Søker må vedstå seg sitt tilbud til det tidspunktet som er angitt i pkt. 1.3 ovenfor

## 2.4 Oppdatering av konkurransegrunnlaget

TRFK kan foreta rettelser, suppleringer og endringer av konkurransegrunnlaget som ikke er av vesentlig karakter.

Eventuelle rettelser, suppleringer eller endringer av konkurransegrunnlaget, samt spørsmål og svar i anonymisert form, vil bli sendt til alle som har meldt sin interesse i Mercell.

## 2.5 Tilleggsopplysninger

Dersom konkurransegrunnlaget ikke gir tilstrekkelig veiledning, kan interessenter be om tilleggsopplysninger, via Mercell. Frist for å be om tilleggsopplysninger fremgår av pkt. 1.3.

Dersom det oppdages feil i konkurransegrunnlaget, bes det om at dette formidles til TRFK via Mercell. Eventuelle tilleggsopplysninger som gis under konkurransen vil bli distribuert via Mercell.

## 2.6 Oppfordring til interessenter

Vi oppfordrer alle interessenter til å lese grundig igjennom konkurransegrunnlag med vedlegg og oppfordrer på det sterkeste til å levere tilbud basert på de vilkår og føringer som fremgår av dette konkurransegrunnlag med vedlegg. TRFK har i liten grad anledning til å etterspørre opplysninger og leverandøren må i sitt tilbud besvare alle spørsmål.

Søker må i tilbudsskjemaet bekrefte at de har satt seg grundig inn i konkurransedokumentene og at tilbudet er utarbeidet i overensstemmelse med konkurransegrunnlaget med vedlegg. Videre må det bekreftes at alle forhold, krav og vilkår er akseptert. Eventuelle forbehold/avvik må klart fremgå av tilbudsskjemaet.

Tilbud som inneholder forbehold, feil, uklarheter eller ufullstendig informasjon kan medføre avvisning.

## Offentlighet

Tilbud og protokoll blir, inntil valg av leverandør er bestemt, unntatt offentlighet, jfr. offentleglova av 19.5.2006 nr. 16 § 23.

TRFK ber om at søker i en sladdet versjon av sitt tilbud avmerker hva de mener er taushetsbelagt informasjon knyttet til det innleverte tilbudet. Ved begjæring om innsyn, skal TRFK uavhengig av dette vurdere hvorvidt opplysningene er av en slik art at TRFK plikter å unnta de fra offentlighet. Den sladdede utgaven skal være slik at teksten som er sladdet ikke kan rekonstrueres. Dette er leverandørens ansvar.

## Habilitet

Reglene om habilitet i forvaltningsloven kapittel 2 og kommuneloven § 11-10 kommer til anvendelse.

## Avvik

Dersom inngitt tilbud avviker fra deler av konkurransedokumentene, skal dette klart gå fram av tilbudsbrevet.

Avvik/forbehold skal være presise, entydige og skal spesifiseres med hvilke konsekvenser dette har for ytelse, pris eller andre forhold. Dette skal tas inn i tilbudsbrevet slik at TRFK kan vurdere dem uten kontakt med leverandøren.

Dersom leverandørens tilbud avviker fra konkurransedokumentene, kan tilbudet bli avvist. Tilbud som inneholder vesentlige avvik avvises.

Leverandørens henvisning til standardiserte leveringsvilkår eller lignende vil bli betraktet som avvik.

Leverandøren har risikoen for uklarheter i tilbudet.

## Vederlag

Leverandøren har ikke krav på noen form for godtgjørelse for deltakelse i informasjonsmøte eller ved utarbeidelse av tilbudet.

## Avlysning av konkurransen og totalforkastelse

Oppdragsgiver kan avlyse konkurransen dersom det foreligger saklig grunn. Oppdragsgiver kan forkaste alle tilbudene dersom resultatet av konkurransen gir saklig grunn for det.

# DET EUROPEISKE EGENERKLÆRINGSSKJEMAET (ESPD)

## Generelt om ESPD

Som en foreløpig dokumentasjon på oppfyllelse av kvalifikasjonskrav, at det ikke foreligger avvisningsgrunner og eventuelt oppfyllelse av utvelgelseskriterier skal leverandøren fylle ut vedlagte ESPD skjema. Skjemaet skal leveres sammen med tilbudet. Den eller de leverandørene som blir innstilt til kontraktsinngåelse må før kontrakt inngås dokumentere oppfyllelse av kvalifikasjonskravene i henhold til de opplyste dokumentasjonskrav.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» De norske anskaffelsesreglene går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at i denne konkurransen gjelder og alle avvisningsgrunnene i anskaffelsesforskriftens § 24-2, inkludert de rent nasjonale avvisningsgrunnene.

Følgende av avvisningsgrunnene i anskaffelsesforskriften § 24-2 er rent nasjonale avvisningsgrunner:

* §24-2(2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.
* 24-2(3) bokstav i. Avvisningsgrunnen i ESPD skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

# KRAV TIL LEVERANDØRENE

## 4.1 Kvalifikasjonskrav

For å kunne få sitt tilbud evaluert må leverandøren fylle ut ESPD kvalifikasjonskrav om at han oppfyller og dokumenterer samtlige av kvalifikasjonskravene som er oppgitt i skjemaet.

Leverandøren(e) som blir innstilt til kontraktsinngåelse må før kontrakt inngås dokumentere oppfyllelse av kvalifikasjonskravene i henhold til de opplyste dokumentasjonskrav.

Dersom leverandøren har saklige grunner til ikke å fremlegge den dokumentasjon Oppdragsgiver har anmodet om, kan han godtgjøre sin økonomiske og finansielle stilling med ethvert annet dokument som Oppdragsgiver anser egnet.

## 4.2 Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

## 4.3 Klima- og miljøkrav

Prosjektet er ikke definert som en anskaffelse, og klima- og miljøkrav er derfor ikke gjeldende.

# TILDELINGSKRITERIER

Tilbudene vil bli evaluert på grunnlag av det økonomisk mest fordelaktige tilbudet. Tildelingskriteriene er disse med følgende vekting:

|  |  |  |
| --- | --- | --- |
| Nr. | Beskrivelse | % andelvekting |
| 1 | Tilskuddssum | 40% |
| 2 | Dekningsgrad 4G og 5G samlet (prosent av polygon) | 30% |
| 3 | Datahastighet: Beregnet nedlasting ved «peak hour» | 10% |
| 4 | Løsning (skjønnsmessig vurdering) | 20% |
|  | SUM | 100 % |

Hvert kriterium vektes på en skala fra 0 til 100, hvor 100 er best. De ulike tilbudene blir poengsatt relativt til den beste.

Merk at oppfyllelsen av tildelingskriteriene må dokumenteres i tilbudet.

### **5.1** **Evalueringsmetode**5.1.1 Tilskuddssum (40%)Tilskuddssum oppgis i vedlegg B – Prisskjema og kartutsnitt. Evaluering av tilskuddssum skjer ved at laveste krav om offentlig tilskudd gis høyest score.

### 5.1.2 Dekningsgrad 4G og 5G (30%)

Med dekningsgrad 4G og 5G menes beste 4G- og/eller 5G-dekning tilbudt utendørs, innenfor kartavgrenset dekningsområde. Dokumenteres med teoretiske før- og etter-kart for begge systemer, med dekningsterskler. Dekningsgrad skal av evalueringsgrunner også angis som prosent av ønsket dekningsområde (polygon).

Evaluering skjer ved at høyest dekningsprosent av enten 4G eller 5G innenfor minimumspolygonet gis høyest score.

### 5.1.3 Datahastighet (10%)

Med datahastighet mener vi datahastighet ved «peak hour» (største samtidige belastning) skal estimeres eller dokumenteres for de ulike idriftsatte radiosystemer. Oppgi tidspunkt for peak hour i beregningene. Evaluering skjer ved at høyest beregnet nedlastingshastighet ved peak hour gis høyest score.

### 5.1.4 Løsning: Skjønnsmessig vurdering (20%)

Evaluering skjer skjønnsmessig. Vurdering av samlet løsning med fokus på mastehøyde, hyttetype/størrelse og sambandsløsning. Tilbyder må derfor spesifisere i sitt tilbud sin masteløsning/høyde, hyttetype/størrelse, og sambandsløsning til stasjonen.

### **5.2 Klima- og miljøhensyn i konkurransen**

I denne konkurransen benyttes ikke klima og miljø som tildelingskriterie (evalueres ikke), da konkurransen ikke regnes som en offentlig anskaffelse. Det stilles likevel krav om at tilbydere utdyper sitt miljøfokus, systemer og tiltak for å redusere negativ miljøpåvirkning i tilbudet.

### 6 INNLEVERING AV TILBUD OG TILBUDSUTFORMING

## 6.1 Innleveringsfrist

Tilbudet skal være Oppdragsgiver i hende; **se punkt 1.3.** Tilbud som er innlevert etter fristens utløp vil bli avvist. Leverandøren har selv risikoen for at tilbudet er levert rettidig.

## 6.2 Innlevering av tilbud

Alle tilbud skal leveres elektronisk via Mercell portalen, [www.mercell.no](http://www.mercell.no) innen tilbudsfristen.

Er du ikke bruker hos Mercell, eller har spørsmål knyttet til funksjonalitet i verktøyet, for eksempel, hvordan du skal gi tilbud, ta kontakt med Mercell Support på tlf. 21 01 88 60 eller på e-post til: support@mercell.com.

Det anbefales at tilbudet leveres i god tid før fristens utløp, for eksempel minimum 1 time før tilbudsfristens utløp. Skulle det komme tilleggsinformasjon fra Oppdragsgiver eller det er andre forhold som fører til at du ønsker å endre tilbudet ditt før tilbudsfristen utgår, kan du gå inn og åpne tilbudet, gjøre eventuelle endringer og levere på nytt helt inntil tilbudsfristen utgår. Det sist leverte tilbudet regnes som det endelige tilbudet.

Tilbudet krever elektronisk signatur ved levering.

Du vil under innlevering av tilbudet bli bedt om en elektronisk signatur for å bekrefte at det er aktuell leverandør som har sendt inn tilbudet. Elektronisk signatur kan dere skaffe på [www.commfides.com](http://www.commfides.com), [www.buypass.no](http://www.buypass.no) eller [www.bankid.no](http://www.bankid.no).

Vi gjør oppmerksom på at det kan ta noen dager å få levert elektronisk signatur slik at denne prosessen settes i gang så snart som mulig.

## 6.3 Utarbeidelse og levering av tilbud

Tilbudet skal utarbeides i henhold til retningslinjene gitt i dette dokument med vedlegg.

### 6.3.1 Bekreftelse

Dette skal gjøres elektronisk i Mercell ved at man trykker på fanebladet

 «Gi tilbud», og deretter på knappen «Jeg ønsker å tilby» evt. «Jeg ønsker ikke å tilby». Dette er kun som en indikator på hvorvidt innkjøper kan forvente tilbud eller ikke. Du binder deg ikke som leverandør ved å bekrefte at du ønsker å tilby. Det er ønskelig at leverandøren bekrefter om de ønsker å tilby så raskt som mulig.

### 6.3.2 Kommunikasjon

All kommunikasjon i prosessen skal foregå via Mercell-portalen, [www.mercell.no](http://www.mercell.no). Dette for at all kommunikasjon skal loggføres. Når du er inne på konkurransen skal du velge fanebladet Kommunikasjon. Klikk deretter på ikonet «Ny melding» i menylinjen. Skriv inn informasjon til Oppdragsgiver og trykk deretter på ikonet «Send». Oppdragsgiver mottar så meldingen din. Hvis spørsmålet angår alle leverandører vil Oppdragsgiver besvare dette anonymisert ved å gi svaret som en tilleggsinformasjon. Tilleggsinformasjon er tilgjengelig under fanebladet «Kommunikasjon» og deretter under fanebladet «Tilleggsinformasjon». Du vil også få en e-post med en lenke til tilleggsinformasjonen.

### 6.3.3 Innhold og organisering av tilbudet

Tilbudet skal leveres etter den utforming som Mercell angir for innlevering.

ZIP- filer skal ikke lastes opp ved innlevering av tilbud.

### 6.3.4 Tilbudets utforming

Det bes om at tilbudet utformes i henhold til den disposisjon som følger av dette konkurransegrunnlaget. Leverandør er selv ansvarlig for at alle spørsmål, krav og avklaringspunkter besvares/belyses og dokumenteres i tilbudet.

Tilbudet utformes med denne disposisjonen:

* Tilbudsbrev (Vedlegg signert av ansvarlig representant for leverandøren)

Tilbudet må inneholde følgende:
	+ Utfylt kravspesifikasjon (Vedlegg A)
	+ Utfylt prisskjema (Vedlegg B)
	+ Kart (Vedlegg B1) som viser utbyggingsområde/behov som må dekkes el.
	+ Utfylt løsningsbeskrivelse (Vedlegg C)
	+ Utfylt tilbudsbrev (Vedlegg D)
	+ Utfylt miljøkrav /HMS krav (Vedlegg E)

# VEDLEGG

|  |  |
| --- | --- |
| **Vedlegg nr.** | **Vedlegg navn** |
| **1** | **Kontrakt mobil TRFK** |
| **2** | Konkurransegrunnlag (dette dokumentet) |
| **A** | Kravspesifikasjon |
| **B** | Prisskjema |
| **B.1** | Prosjekt- og kartunderlag |
| **C** | Løsningsbeskrivelse |
| **D** | Tilbudsbrev |
| **E** | Miljøkrav og HMS |
| **F** | Sluttrapport |